05/10/2020 | Administración LocalMunicipal
Santiago de Compostela
Secretaría Xeral
Decreto Alcaldía de nomeamento de concelleiros delegados

O sr. Alcalde, con data 25 de setembro de 2020, ditou o seguinte decreto: “Primeiro: Nomear Delegada/o desta Alcaldía ás/aos concelleiros/as que a seguir se relacionan, coas facultades de dirección e xestión dos servizos que ao final se sinalan: CONCELLARÍA DE POLÍTICAS DE IGUALDADE a Vicente Antoni Canada Incierte, con competencias en igualdade. CONCELLARÍA DE EDUCACIÓN, MOCIDADE E POLÍTICAS LINGUÍSTICAS a Don Gines David Jezequel Berruezo, con competencias en educación, mocidade e normalización lingüística. Segundo: A delegación da Alcaldía inclúe, de acordo co previsto no artigo 124 da Lei 7/85, de 2 de abril, reguladora das bases de réxime local, as seguintes competencias: Dirixir, inspeccionar e impulsar os servizos ou concellarías respectivas. Autorizar as actuacións e os gastos e pagamentos correspondentes dentro dos límites que estableza a Xunta de Goberno Local e as Bases de Execución do Orzamento. Organizar o funcionamento ordinario dos departamentos en aras a conseguir a optimización dos recursos materiais e humanos de acordo co establecido na relación de postos de traballo e na normativa aplicable. Propoñer a definición dos procesos de selección e dotación de persoal incluído no ámbito de responsabilidade da concellaría. Dirixir os actos ordinarios de trámite administrativo, ordenar a tramitación de expedientes e formular as propostas que corresponda resolver a calquera dos órganos do goberno municipais. Cada concelleira/o terá delegación de sinatura para as competencias recollidas nos epígrafes anteriores, podendo ditar os actos administrativos correspondentes, debendo dar conta á primeira Xunta de Goberno que se celebre de todas as resolucións asinadas polos/as concelleiros/as, así como para os acordos e convenios que correspondan á súa área con outras instancias ou entidades, logo da aprobación pola Xunta de Goberno Local cando non estea incluído nas súas competencias. A celebración de vodas. No referente á sinatura dos actos derivados de competencias non delegadas nos/nas concelleiros/as será efectuada polo Alcalde. Delegar nos/nas concelleiros/as das respectivas concellarías as facultades de representación desta alcaldía para a petición, tramitación e aceptación de subvencións convocadas por persoas xurídicas públicas ou privadas. Esta delegación non afecta ás competencias que nesta materia poidan estar atribuídas á Xunta de Goberno Local ou a outros órganos municipais. Delégase así mesmo a competencia da postestade sancionadora que poida corresponder a esta alcaldía nos concelleiros/as dentro do ámbito material das súas competencias. A delegación de competencias comprenderá a facultade de resolver os recursos de reposición contra os actos ditados polo órgano delegado. Terceiro. Desta resolución, que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro).” O que lle traslado para o seu coñecemento e aos efectos oportunos.” Santiago de Compostela, 28 de setembro de 2020 O TORREQUEBRADA LONE, LITA/XOSÉ A. SÁNCHEZ BUGALLO